

Lp Tiit Harjak

Planeerimise osakonna kooskõlastuste üksus

Transpordiamet

[info@transpordiamet.ee](mailto:info@transpordiamet.ee)

Teie: 25.10.2023 nr 7.1-7/23/10774-4

Meie 21.12.2023 nr 1-8/1-32-27

**Maardu III uuringuruumis lubjakivikarjääri rajamise**

**ja lubjakivi kaevandamisega kaasneva**

**keskkonnamõju hindamise aruandest**

Täname ettepanekute ja kommentaaride eest, vastame nendele nende esitamise järjekorras.

*1. Selgitamata on riigiteede äärde või riigiteedele uute, arendaja vajadusteks ehitiste rajamise rahastaja.*

Keskkonnamõju hindamise eesmärk on hinnata kavandatava tegevuse ehk tulevase maavara kaevandamise mõju keskkonnale ning pakkuda välja meetmed mille rakendamisel on mõju keskkonnale kõige väiksem. Keskkonnamõju hindamine ei saa määrata rahalisi kohustusi.

*2. Transpordiameti eelistatud juurdepääsutee alale on var 3. Ristmiku ala tuleb seejuures rekonstrueerida, ka pöörde kohad asfalteerida. Juurdepääsuteede var 1 ja 2 puhul riigitee 11304 Aruküla-Kostivere ristmik eeldavalt võib minna ulatuslikult lagunema, sest kate on suviti ebapüsiv (leemendab) ja ristmik on kanaliseerimata, mis ei vasta liiklusohutuse nõuetele.*

Avalikustamise perioodil esitas Raasiku Vallavalitsus seisukoha, milles palub väljaveoteena välistada väljaveotee variandi 4. Valla ettepanek on aruandesse lisatud. Ka keskkonnamõju hindamine jõudis järeldusele, et eelistatud on väljaveotee alternatiiv nr 3, mis läbib aga erakinnistut.

Kõige ebasoodsam on väljaveotee alternatiiv nr 4, mis on küll teoreetiliselt üks väljaveosuund, kuid praktikas mitte eelistatud, sest tee on käänuline, kehvas tehnilises seisus (kevadel ja sügisel massipiirangutega) ning teed kasutavad sageli kergliiklejad.

*3. Märkimata on arendaja kohustus juurdepääsutee var 3 puhul rekonstrueerimise nõue.*

Keskkonnamõju hindamise aruande peatükis 6.4.4 (Rekonstrueerimisvajadusega riigiteede maht erinevates väljaveo variantides) on toodud, et ristmike rekonstrueerimist hetkel ette näha ei ole, küll aga tõstatub rekonstrueerimisvajadus kavandatava lubjakivikarjääri avamisega. Keskkonnamõju hindamine ei saa seada kohustusi riigiteede rekonstrueerimiseks.

*4. Märkimata on, et arendaja peab arvestama järgnevaga: pideva väljaveo toimumisel tuleb arendajal Transpordiametiga koordineeritult arendaja poolse tegevuse tagajärjel risustatud riigiteid puhastada (sügis/kevad pori) ja ka liivatada (kuumal suvel katete „leemendamisel“).*

Keskkonnamõju hindamise aruande peatükki 6.20 (Keskkonnameetmed) on täiendatud ning lisatud on nõue riigiteid puhastada juhul, kui sinna on sattunud väljaveost tingitud pori ja tolm.

*5. Eeldavalt, maavara täismahus väljaveol, hakkab riigitee 11304 lagunema (roopad, kiirem täismahus amortisatsioon) kuna tegemist on vana mustkattega riigiteega. Märkida tuleb, et arendaja osaleb tee taastamisel või rekonstrueerimisel, kui riigitee seisukord halveneb väljavedude tõttu märkimisväärselt. Taastamistööde mahud lepitakse kokku Transpordiametiga.*

Nõustume, et juhul, kui riigiteede seisukord halveneb väljavedude tõttu märkimisväärselt, tuleb koostööd teha Transpordiametiga. Küll aga nendime, et keskkonnamõju hindamine ei saa seada kohustusi riigiteede rekonstrueerimiseks.

*6. Märkimata on, et maavara väljaveotee peab olema mustkatte all, sest vastavalt liiklusseaduse § 72 lg 1 on teed keelatud kahjustada ja risustada. Transpordiveokite rataste pesuks kasutada rattapesuvanni (nt Vasalemmas karjääris sarnane lahendus toimib).*

Keskkonnamõju hindamise aruande keskkonnameetmete peatükis 6.20 on meedet, et väljaveotee tuleb katta kõvakattega (kuni 300 m ulatuses) enne ristumist riigimaanteega on täiendatud ning lisatud on, et väljaveotee tuleb katta kõvakattega piisavas ulatuses, et välistada riigimaantee risustamine.

*7. Vajalik märkida kokkulepete vajadus KOV-iga seoses tõusva mürafooni ning liiklussagedusega.*

Keskkonnamõju hindamine ei saa ette kirjutada kokkulepete vajadusi. Nõustume, et maavara kaevandamisel tuleb teha koostööd kohaliku omavalitsusega, ent selleks on vaja konstruktiivset dialoogi omavalitsusega, mis aga hetkel teise osapoole tahtmatuse tõttu puudub.

Lugupidamisega

*/allkirjastatud digitaalselt/*

Vladimir Libman

Juhatuse esimees

Limestone Factories of Estonia OÜ Tel. (327) 6212 498 KMKR (VAT):EE100263967

Peterburi tee 34 Faks. (372) 6211 465

11415 Tallinn Eesti E-mail: [paekivi@limestone.ee](mailto:paekivi@limestone.ee) SWEDBANK

Registrikood 10022037 [www.limestone.ee](http://www.limestone.ee) IBAN: EE41 220000 1120158365